Հայաստանում ԵՄ պատվիրակության ծրագրերի ղեկավար պարոն Անդրեա Բաջջիոլին ներկայացրեց ծրագրի թիրախային ճանապարհահատվածների սպասարկումն ու պահպանությունը ապահովելու հետ կապված ԵՄ վերահսկման գործառույթների մանրամասները: Տավուշի մարզի Նոյեմբերյան, Բերդ, Դիլիջան, Աչաջուր և Սևքար համայնքապետարանների ներկայացուցիչները նշեցին, որ Տավուշի մարզի համայնքների խոշորացման արդյունքում համայնքապետարանները տեղական և միջազգային դոնոր կազմակերպությունների կողմից իրականացվող համայնքային զարգացման ծրագրերի շրջանակներում ստացել են ֆինանսական աջակցություն՝ շինարարական տրանսպորտային միջոցներ և սարքեր ձեռք բերելու համար: Նշվեց նաև, որ միավորված համայնքների բյուջեն հնարավորություն է ընձեռում ֆինանսական միջոցներ հատկացնել նաև համայնքային ենթակառուցվածքների բարելավման համար, և որ համայնքների տեխնիկական և ֆինանսական միջոցները բավարար կլինեն վերանորոգված ճանապարհների հետագա պահպանությունը ապահովելու համար: